CELEX: 31999D0163
Language: da
Date: 1999-02-17 00:00:00
Title: 1999/163/EF: Kommissionens beslutning af 17. februar 1999 om beskyttelsesforanstaltninger mod trikinose (meddelt under nummer K(1999) 331) (EØS-relevant tekst)

Avis juridique important

|

31999D0163

1999/163/EF: Kommissionens beslutning af 17. februar 1999 om beskyttelsesforanstaltninger mod trikinose (meddelt under nummer K(1999) 331) (EØS-relevant tekst)  

EF-Tidende nr. L 054 af 02/03/1999 s. 0019 - 0020

KOMMISSIONENS BESLUTNING af 17. februar 1999 om beskyttelsesforanstaltninger mod trikinose (meddelt under nummer K(1999) 331) (EØS-relevant tekst) (1999/163/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18,under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), senest ændret ved direktiv 96/43/EF, særlig artikel 19, ogud fra følgende betragtninger:(1) Der er for nylig konstateret tilfælde af human trikinose i EU; epidemiologiske undersøgelser har vist, at disse tilfælde er forårsaget af import af slagteheste med oprindelse i Forbundsrepublikken Jugoslavien;(2) i henhold til EF's retsforskrifter skal hestekød underkastes en systematisk kontrol med henblik på påvisning af eventuelle larver af Trichinella spiralis;(3) ifølge oplysninger, der blev indsamlet og bragt til Kommissionens kendskab under en EF-kontrol på stedet, kan der rejses tvivl om nytteværdien af de nuværende påvisningsmetoder og deres anvendelse;(4) indtil der foreligger en videnskabelig udtalelse om dette spørgsmål, bør det ved hjælp af passende foranstaltninger sikres, at heste bestemt til slagtning samt hestekød med oprindelse i Forbundsrepublikken Jugoslavien ikke udgør en fare for menneskers sundhed;(5) med henblik herpå bør det sikres, at hestekødet har været underkastet en kuldebehandling, der er tilstrækkelig til at ødelægge eventuelle larver;(6) Rådets direktiv 77/96/EØF af 21. december 1976 om trikinundersøgelse i forbindelse med indførsel af fersk kød af tamsvin fra tredjelande (4), senest ændret ved akten vedrørende Østrigs, Finlands og Sveriges tiltrædelse, indeholder bestemmelser om metoder til påvisning og destruktion af Trichinella spiralis i svinekød og hestekød;(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Medlemsstaterne skal sikre, at kød fra heste, som er indført fra Republikken Jugoslavien med henblik på slagtning i Fællesskabet, underkastes kuldebehandling som omhandlet i bilag IV til direktiv 77/96/EØF, før det afsættes til konsum.Artikel 2 Denne beslutning skal anvendes indtil den 31. marts 1999.Artikel 3 Medlemsstaterne ændrer deres handelsbestemmelser for at bringe dem i overensstemmelse med denne beslutning. De underretter straks Kommissionen herom.Artikel 4 Denne beslutning er rettet til medlemsstaterne.Udfærdiget i Bruxelles, den 17. februar 1999.På Kommissionens vegneFranz FISCHLERMedlem af Kommissionen(1) EFT L 268 af 24. 9. 1991, s. 56.(2) EFT L 162 af 1. 7. 1996, s. 1.(3) EFT L 373 af 31. 12. 1990, s. 1.(4) EFT L 26 af 31. 1. 1977, s. 67.